கேள்வி: டவுட்டன் - போக்குவரத்து பற்றி விளக்கவும்.
பதில்: டவுட்டன் பகுதியானது, எப்போதும் சுறுசுறுப்புடன் செயல்பட்டுக் கொண்டிருக்கும் புரசைவாக்கம் பகுதிக்கு அண்மையில் உள்ளதால் இப்பகுதியும் மக்கள் நெரிசல் கொண்டதாகவே காணப்படுகிறது. பூந்தமல்லி நெடுஞ்சாலை இதன் அருகிலேயே செல்கிறது. சென்னை மாநகரப் போக்குவரத்துக் கழகம் மூலம் இயக்கப்படுகிற பேருந்துகளில் அதிகளவு டவுட்டன் பகுதியை ஒட்டிச் செல்லுகின்றன. தமிழ்நாட்டின் மற்ற மாவட்டங்களுக்கு பேருந்து சேவைகள் வழங்குகிற சென்னை புறநகர் பேருந்து நிலையம் என்ற ஆசியாவிலேயே இரண்டாவது மிகப்பெரிய புறநகர்ப் பேருந்து நிலையம், இங்கிருந்து சுமார் 8 கி.மீ. தொலைவில் கோயம்பேட்டில் அமைந்துள்ளது. அதிக எண்ணிக்கையிலான விரைவு தொடருந்துகளும் வந்து புறப்பட்டுச் செல்லும் சென்னை எழும்பூர் தொடருந்து நிலையம் இங்கிருந்து சுமார் 2.5 கி.மீ. தூரத்தில் அமையப் பெற்றுள்ளது. இந்தியாவின் பல இடங்களுக்கும் இரயில் போக்குவரத்து சேவைகள் அளிக்கும் சென்னை மத்திய தொடருந்து நிலையம், இங்கிருந்து சுமார் 2.5 கி.மீ. தூரத்திலேயே அமைந்து, 24 மணி நேரமும் சுறுசுறுப்பாகச் செயல்பட்டுக் கொண்டிருக்கிறது. அயல்நாடுகளுக்கும் பயணம் செய்து கொள்ள வசதியாக, சுமார் 20 கி.மீ. தொலைவில் சென்னை பன்னாட்டு வானூர்தி நிலையம் கம்பீரமாக அமைக்கப்பட்டுள்ளது. இரண்டாம் கட்ட மெட்ரோ இரயில் திட்டத்தின் கீழ் டவுட்டனில் மெட்ரோ இரயில் நிலையம் அமைக்கத் திட்டமிடப்பட்டிருந்த நிலையில், தற்போது, இரயில் நிலையம் அமைவதில் சிக்கல் ஏற்பட்டுள்ளதாக சென்னை மெட்ரோ இரயில் நிறுவனம் தெரிவித்துள்ளது.
கேள்வி: டவுட்டன் - பள்ளி பற்றி நீங்கள் என்ன அறிந்துள்ளீர்கள்?
பதில்: இங்குள்ள முக்கியமான பள்ளியாக டவுட்டன் மெட்ரிகுலேஷன் மேல்நிலைப் பள்ளி திகழ்கிறது.
கேள்வி: டவுட்டன் - அரசியல் என்பது என்ன?
பதில்: டவுட்டன் பகுதியானது, எழும்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஐ. பரந்தாமன். மேலும் இப்பகுதி, மத்திய சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக தயாநிதி மாறன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.